./data/phi0914/phi0014/phi0914.phi0014.perseus-lat2.xml
Titus Livius (Livy)
plebes ad id maxime indignatione exarsit, quod       auspicari, tamquam inuisi dis immortalibus, negarentur posse; nec ante finis       contentionum fuit, cum et tribunum acerrimum auctorem plebes nacta esset et ipsa       cum eo pertinacia certaret, quam uicti tandem patres ut de conubio ferretur       concessere,  ita maxime rati contentionem de       plebeiis consulibus tribunos aut totam deposituros aut post bellum dilaturos       esse, contentamque interim conubio plebem paratam dilectui fore   cum Canuleius uictoria de patribus et plebis fauore       ingens esset, accensi alii tribuni ad certamen pro rogatione sua summa ui       pugnant et crescente in dies fama belli dilectum impediunt   consules, cum per senatum intercedentibus tribunis nihil       agi posset, concilia principum domi habebant  apparebat aut hostibus aut ciuibus       de uictoria concedendum esse   soli ex consularibus Ualerius atque Horatius non intererant       consiliis  C Claudi sententia consules armabat in tribunos, Quinctiorum Cincinnatique et       Capitolini sententiae abhorrebant a caede uiolandisque quos foedere icto cum       plebe sacrosanctos accepissent   per haec       consilia eo deducta est res, ut tribunos militum consulari potestate promisce ex       patribus ac plebe creari sinerent, de consulibus creandis nihil mutaretur; eoque       contenti tribuni, contenta plebs fuit   comitia       tribunis consulari potestate tribus creandis indicuntur  quibus indictis,       extemplo quicumque aliquid seditiose dixerat aut fecerat unquam, maxime       tribunicii, et prensare homines et concursare toto foro candidati coepere,            ut patricios desperatio primo inritata       plebe apiscendi honoris, deinde indignatio, si cum his gerendus esset honos,       deterreret  postremo coacti tamen a primoribus petiere, ne cessisse possessione       rei publicae uiderentur   euentus eorum       comitiorum docuit alios animos in contentione libertatis dignitatisque, alios       secundum deposita certamina incorrupto iudicio esse; tribunos enim omnes       patricios creauit populus, contentus eo quod ratio habita plebeiorum esset             hanc modestiam aequitatemque et       altitudinem animi ubi nunc in uno inueneris, quae tum populi uniuersi fuit?